钦定古今图书集成/明伦汇编/氏族典/第336卷 > 刘全谅
## 钦定古今图书集成/明伦汇编/氏族典/第336卷 > 刘全谅

按《唐书董晋传》：“宣武节度董晋死，司马陆长源总留
后事。长源死，监军俱文珍密召宋州刺史刘全谅使
总后务，即诏全谅检校工部尚书、宣武节度使。全谅
始名逸淮，至是赐名，本怀州武涉人也。父客奴，以行
戍籍幽州，事平卢军，以材力显。开元中，拜左骁卫将
军。天宝十五载，以为柳城郡太守，赐名正臣，为王元”
志鸩杀之。全谅事刘元佐为牙将，以勇果善骑射累
兼御史中丞。及元佐子士宁代立，疑宋州刺史翟良
佐不附己，以全谅代之，故汴将士多归心焉。视事凡
八月，卒。